# செயற்கை நுண்ணறிவின் அறநெறிகள்

## தனிப்புல அறநெறி அணுகுமுறைகள்

### எந்திரத்துக்கான அறநெறி

எந்திர அறநெறி என்பது செயற்கை ஒழுக்க முகவர்களை, அதாவது, எந்திரன்களை அல்லது செயற்கை அறிவார்ந்த கணினிகளை வடிவமைப்பதில் அக்கறை கொண்ட ஆராய்ச்சித் துறையாகும். இந்த முகவர்களின் தன்மையைப் புரிந்துகொள்ள , முகமை, பகுத்தறிவு முகமை, அறநெறி முகமை, செயற்கை முகமை ஆகியவற்றின் செந்தரப் பான்மைகள் பற்றிய சில மெய்யியல் எண்ணக்கருக்களைப் புரிந்துகொள்ள வேண்டும். இவை அவற்றின் வடிவமைப்பு முறையுடன் தொடர்புடையவை.  
ஐசக் அசிமோவ் 1950களில் தனது எந்திரன் நடத்தையில் இந்தச் சிக்கலைக் கருத்தில் கொண்டார். அவரது ஆசிரியர் ஜான் டபிள்யூ. காம்ப்பெல் இளவலின் வற்புறுத்தலின் பேரில் , செயற்கை நுண்ணறிவு அமைப்புகளை ஆள, எந்திரனியலின் மூன்று விதிகளை முன்மொழிந்தார். அவரது பணியின் பெரும்பகுதி அவரது மூன்று விதிகளின் எல்லைகளைச் சரிபார்ப்பதற்காக செலவிடப்பட்டது , அவை எங்கு உடைக்கும் அல்லது எங்கு முரண்பாடான அல்லது எதிர்பாராத நடத்தையை உருவாக்கும் என்பதைப் பார்க்கவே செலவிடப்பட்டது. எந்தவொரு நிலையான விதிகளும் சாத்தியமான அனைத்து சூழ்நிலைகளையும் போதுமான அளவு எதிர்பார்க்க முடியாது என்று அவரது பணி கூறுகிறது. மிக அண்மையில் கல்வியாளர்களும் பல அரசுகளும் செயற்கை நுண்ணறிவை பொறுப்பேற்க முடியும் என்ற கருத்துக்கு அறைகூவல் ஏற்பட்டுள்ளன. 2010 ஆம் ஆண்டில் ஐக்கிய இராச்சியத்தால் கூட்டப்பட்ட ஒரு குழு , செநு என்பது அதன் உற்பத்தியாளர்களின் அல்லது அதன் உரிமையாளரின் / ஆளுபவரின் பொறுப்பு என்பதை தெளிவுபடுத்த அசிமோவின் விதிகளைத் திருத்தியது.  
2009 இல் சுவிட்சர்லாந்தின் உலொசான்னேவின் எகோல் பாலிடெக்னிக் பெடரலில் உள்ள நுண்ணறிவு அமைப்புகளின் ஆய்வகத்தில் ஒரு செய்முறையின்போது , எந்திரன்கள் ஒருவருக்கொருவர் ஒத்துழைக்க திட்டமிடப்பட்டனர். (ஒரு நன்மை பயக்கும் வளத்தைத் தேடுவதிலும் , நச்சுநிலையைத் தவிர்ப்பதிலும்) இறுதியில் நன்மை பயக்கும் சான்றைப் பதுக்குவதற்கான முயற்சியில் ஒருவருக்கொருவர் பொய்சொல்ல கற்றுக்கொண்டனர்.  
சில வல்லுர்களும் கல்வியாளர்களும் படைத்துறை, குறிப்பாக எந்திரன்களுக்கு ஓரளவு தன்னாட்சி செயல்பாடுகள் வழங்கப்படும்போது எந்திரன்களைப் போருக்குப் பயன்படுத்துவது, குறித்து கேள்வி எழுப்பியுள்ளனர். அமெரிக்க கடற்படை ஒரு அறிக்கைக்கு நிதியளித்துள்ளது. இது படைத்துறை எந்திரன்கள் மிகவும் சிக்கலானதாக மாறும்போது , தன்னாட்சி முடிவுகளை எடுக்கும் திறனின் தாக்கங்கள் குறித்து அதிக கவனம் செலுத்தப்பட வேண்டும் என்பதைக் குறிக்கிறது. செயற்கை நுண்ணறிவு முன்னேற்றத்திற்கான கழகத்தின் தலைவர் இந்த சிக்கலைக் கணிக்க ஒரு ஆய்வை ஏற்படுத்தியுள்ளார். அவை மனித தொடர்புகளைப் பின்பற்றக்கூடிய மொழியைக் கையகப்படுத்தும் கருவி போன்ற நிரல்களை சுட்டிக்காட்டுகின்றன.  
சில கணினிகள் மனிதர்களை விட அறிவாளிகளாக இருக்கும் காலம் வரக்கூடும் என்று வெர்னர் விங்கே முன்கணித்தார். அவர் இந்த நிலையை அவர் " ஒருங்குதிறம் " என்று அழைக்கிறார். இது மனிதர்களுக்கு ஓரளவு மிகவும் தீங்கானதாக அமையலாம் என்று அவர் கூறுகிறார். இது ஒருங்குநிலைவாத மெய்யியலால் விவாதிக்கப்படுகிறது. எந்திர நுண்ணறிவு ஆராய்ச்சி நிறுவனம் " நட்புறு செநு " வை உருவாக்க வேண்டியதன் தேவையைப் பரிந்துரைக்கிறது , அதாவது செநு வுடன் ஏற்கனவே நிகழும் முன்னேற்றங்கள் செநு வை உள்ளார்ந்த நட்பாகவும் மனிதாபிமானமாகவும்றைருக்கும்படி மாற்றுவதற்கான முயற்சியையும் உள்ளடக்கியதாக இருக்க வேண்டும் எனப் பரிந்துரைத்துள்ளது.  
ஒரு செநு அறநெறி முடிவுகளை எடுக்கும் திறன் கொண்டதா என்பதைப் பார்க்க செய்முறைகளை உருவாக்குவது குறித்து விவாதங்கள் நடந்து உள்ளன. தூரிங் செய்முறை தவறாக உள்ளது என்றும் , அதில் தேர்ச்சி பெற ஒரு செநு வின் தேவை மிகவும் குறைவாகவே உள்ளது என்றும் ஆலன் வின்பீல்டு முடிவாகக் கூறுகிறார். முன்மொழியப்பட்ட மாற்று செய்முறை, அறநெறி தூரிங் செய்முறை என்று அழைக்கப்படுகிறது. அவர் செநுவின் முடிவு அறநெறியுள்ளதா அல்லது அறநெறியற்றதா என்பதை பல மதிப்பீட்டாளர்கள் வழி தீர்மானிப்பது தற்போதைய செய்முறையை மேம்படுத்தும் என்றார்.  
இருப்பினும் , அறநெறித் திறனுடனருள்ள எந்திரன்களை நடப்புக்குக் கொண்டு வரக்கூடிய ஒரு சிறப்பு தொழில்நுட்பச் சாத்தியம் உள்ளது. எந்திரன்கள் அறநெறி மதிப்புகளைப் பெறுவது குறித்த ஒரு கட்டுரையில் , நாயெப் அல் - ரோதான் நரம்பியல் சில்லுகளின் வழக்கைக் குறிப்பிடுகிறார். இது மனிதர்களைப் போலவே தகவல்களை நேரியல் அல்லாத முறையிலும் , மில்லியன் கணக்கானவை ஒன்றோடொன்று இணைக்கப்பட்ட செயற்கை நரம்பன்களுடன் செயல்படுவதை நோக்கமாகக் கொண்டுள்ளது. நரம்பியல் தொழில்நுட்பம் உட்பொதித்த எந்திரன்கள் தனித்துவமான மனிதனைப் போன்ற வழியில் அறிவைக் கற்றுக் கொள்ளவும் மேம்படுத்தவும் முடியும். தவிர்க்க முடியாமல் இது போன்ற எந்திரன்கள் உலகத்தைப் பற்றி எந்தச் சூழலில் கற்றுக்கொள்வார்கள் , யாருடைய ஒழுக்கநெறியைப் பெறுவார்கள் அல்லது அவை மனித ' பலவீனங்களை ' வளர்த்துக் கொள்கின்றார்களா என்ற கேள்வியை எழுப்புகிறது.  
ஒழுக்க எந்திரன்கள்: எந்திரன்களுக்கு நல்லது, கெட்டது உணர கற்பித்தல் எனும் வெண்டெல் வால்லாக், கொலின் ஆலன் எழுதிய நூலில் , எந்திரன்களுக்குச் சரியானவற்றையும் தவறானவற்றையும் கற்பிக்கும் முயற்சிகள் , நவீன அறநெறிக் கோட்பாட்டின் இடைவெளிகளை நிரப்ப மனிதர்களை ஊக்குவிப்பதாலும் , செய்முறை ஆய்வுக்கு ஒரு தளத்தை வழங்குவதாலும் மனித அறநெறியைப் பற்றிய புரிதலை மேம்படுத்தும் என்று முடிவு செய்தனர். எடுத்துக்காட்டாக , எந்த குறிப்பிட்ட கற்றல் நெறிநிரல்களை எந்திரங்களில் பயன்படுத்த வேண்டும் என்ற விவாதத்துக்குரிய சிக்கலுக்கான அறநெறியை இது அறிமுகப்படுத்தியுள்ளது. நிக் போசுட்டிரோமும், எலியேசர் யுட்கோவ்சுகியும் முடிவெடுப்புத் தரு முறைகளுக்காக (ஐடி3ஐ போன்ற நரம்பியல் வலைபின்னல்கள், மரபணு நெறிநிரல்கள்) வாதிடுகின்றனர் , ஏனெனில் முடிவெடுப்புத் தரு வெளிப்படைத்தன்மை, முன்கணிப்பு போன்ற நவீன சமூக விதிமுறைகளுக்குக் கீழ்ப்படிகிறது (எ. கா. *தீர்ப்பைப் பாருங்கள் நிரலி*), அதே நேரத்தில் கிறிசு சாந்தோசு - லாங் எந்த அகவையினரின் விதிமுறைகளும் மாற இசைவுதர வேண்டும் என்ற அடிப்படையில் எதிர் திசையில் வாதிட்டார். மேலும் இந்தக் குறிப்பிட்ட விதிமுறைகளை முழுமையாக நிறைவு செய்ய முடியாத இயற்கையான தோல்வி, மனிதர்கள் குற்றவியல் இணையக் களவாணிகளால் தாக்கப்படுவதைக் குறைப்பதில் சாத்தியமாகிறது.  
ஆக்சுபோர்டு பல்கலைக்கழகத்தின் செநு ஆளுகை மையத்தின் 2019 அறிக்கையின்படி , 82% அமெரிக்கர்கள் எந்திரன்கள், செநுவைக் கவனமாக கையாள வேண்டும் என்று நம்புகிறார்கள். கண்காணிப்பு, போலி உள்ளடக்கத்தை இணையத்தில் பரப்புவதில் செநு எவ்வாறு பயன்படுத்தப்படுகிறது என்பதிலிருந்து மேற்கோள் காட்டப்பட்ட கவலைகள் (அவை செநு உதவியுடன் உருவாக்கப்பட்ட காணொலிகள் பேச்சொலிகள் உள்ளடக்கும்போது ஆழமான போலிகளாக மாறுகின்றன), தரவுத் தனியுரிமை மீறல் சார்புநிலை, தன்னாட்சி ஊர்திகள், உளவு விமானங்கள் பணியமர்த்துதல், மனித கட்டுப்படுத்தல் சார்ந்த சார்புநிலை போன்றன தேவையற்றனவாகும்.